The School Of Suffering

John Newton








I TI NAW NA!! Part-II (Math 21:25-32)

Rev. Dr H.M. Songate

1971 kum D M College kan kai laia kan ruolhai pakhat in Mizo thuvar I hriet zing ding pahni hril ka che a mi tih a. Chuonghai chu (1) ‘Fak der tu laka tangin fimkhur rawh’, ti le (2) ‘I dang nal ah ka tawlh thlu nang e’ ti hai hi an nih. Hlem awlsam deu a ami ngai lei am ani, annawleh ami hmangai leia a mi hril amani chu ka hriet nawh! Ka tangkai pui em em. Mizoram le hmun dangah rawngbawlna le inzawmin ka fe ngun bawka, theinghil ka tum naw hrim hrim!

A naupa naupang lem pa chanchin ka en po leh, Mizo thuvar hai khi ka hriet dawk hlak. A dang nala intawl thluk ti aum ngei! Tawngbau in an tlan zo vawng a nih. Pathien kona dawn nuom lohai inhawi muola dak an um nawh ti record Bible ah hmu ding a um teu. Unau, nang khawm Pathien in a kona che kha ngaitha naw raw khai. Lalpa grep huona sin thaw ve dingin ka fiel che a nih.

Zawna pakhatna: An leh Grep huona sin thaw dinga kotu hi tu’m ana? Dawnna pakhatna: Grep huon neitu hi Pathien ani leiin, ei Pathien a nih. Pathien in a nauhai sinthaw na dinga a dit na hmun tak chu ‘Lalpa Grep huon ah’ a nih. Isu sinthaw bangkhai sunzawm ding le ama hringna anga ei hring vena dingin a mi ko a. Hi fielna pawm nuom nawhai chun ‘Grep huon puopa ah’ sin an thaw hlaka.

Chuchu Lalpa grep huon tak takin a thaw hla hlak. Lalpa’n ama grep huona sin thaw dingin a mi ‘ko hrana’. Eini rawi ruok chu ‘ei in ko fawm’ hlak. Chuleiin Hmar khuo ah pawl 7 dam pawl 10 chen umna dam ei um a nih! Lalpa grep huona sin thaw lovin Setanin ‘Inkhik inkhalna huon ah’ ami thuoi lut tawl hi thil pawi tak anih! Hnam danghai mak ti khawpin ei inthang lien!! Pawl tam taluo leia Hla pawl bukima sak khawp thalai nei zo lo khuo iemani zat ei um!

Zawna pahnina: Lalpa Grep huon chu khawla’m a uma? Dawnna: (A): Tienlai chu ‘chanchin tha puong dar’ ei ti hlaka. Tulai khawm ei la hmang tho. Lalpa Isu hnungzuitu ei ni leiin, Isu’n hnuoia a hung nasan paruk Isai 61:1 quote in Luke 4:18-19 khan chieng takin a hril. “Riengvai hai laia chanchin tha….. hril ding damin a mi ko”. Hihi Bible thiem haiin ‘Nazareth Manifesto’ an tih.

Kohran popo innghat na ding ani hrim a nih. Hi manifesto zawmtu kohranhai chu an pung deu deu hlak (Naupang chawmna le sum inpeka inzawr leia pung ni lovin). UK (London) a kohran pung tak chu Salvation army le Assemblies of God hai an nih. An rawngbawlna Luke 4:18-19 ah an innghat lei a nih. Rethei le fahrahai lai, intangna in le kawt thlerah, a ngiel a anganin anla thaw zing. Chun, North America, USA, hai kohran inthang lien tak hai chu Salvation army le charismatic (contemporary) kohranhai an nih.

Presbyterian le Baptist haiin kiem tieng an pan. Michigan First Presbyterian church ah Pathien thu hrilna ka neia, thalai member pali an um! An pastorin ‘kan thalaihai tulai pawl lo (contemporary) biekin tieng an inlawi vawng tah’ a ti. Europe le khawthlang tienga kohran an sietna bek bek chu an Pathien biekdan le hlasak kawngah a ni deu tak

Dawnna (B): Rawngbawlna kaupeng hran hran 25 vel a uma hang ngai inlahospital, rethei, old age, hmeithai, mission, education le a dang dang hai. India ram a khawm hieng hai pawl hin ram an lak nasa em em. Missionary pawl pakhat hai chun India ramrila ringawt nikum sung khan ringthar 8700 neka tam an lak lut. Rawngbawlna ki hran pawimaw lova ei ngai hai hin traditional (pawl bik kohran) hai nekin ram an lak nasa lem. Maharastra state a kan ruolhai kohran chun kum tin ‘house church’ 800 neka tam an indin zie. Hienghai rawngbawlna lei hin India ram ah Lalpa grep huon ah ni tin mi 8000 le 12000 inkar thuoilut an nih. A ropui tawp.

Dawnna (C)- Fellowship in Diaspora: Hnam hran hran khawpui dang danga um chek hai laia rawngbawl na nei mek hai hi an nih. Entirna dingin Zomi in diaspora in US an uma, fellowship iemani zat an um. Pawlbik um lovin hnam in or tawngin an inpumkhat.

Entirna dingin unau Kuki tieng chun Kuki Worship Service (KWS) India ram khawpui ah KWS 11 an neia, Biekin inzapui umlo pathum an nei bawka, Malaysia ah an neia, London ah an nei bawka, USA a lem chu iemani zat an nei tah. Nikhat laia Utah, USA an inkhawmna lem a khan chu unau Kuki hai an tam hle el.

Singapore a ZCF (Zomi Christian Fellowship) hai lem chu member 400 vel in an in tiem. Professional deu vawng anni bawk. Pathienin nasatakin a thuoi in ka hmu. Korean in Diaspora US, Singapore le Europe a hai an neia, chun Chinese hai le Philippines hai khawmin chuong ang bawkin an ni mi ramdanga umhai lai rawng an bawl.

Hieng Fellowship hai hi nasatakin rawngbawlna ram ah an hrat. Naga hai khawmin chuong ang bawkin NCF (Naga Christian Felloship) tiin ram dang dang ah an nei ve. Khawvel inthang lien pei leiin hieng ang rawngbawlna hi ngai pawimaw a um hle. Eini rawi khawm India ram sung ah khawpui hmun riet vel ah ei nei vea. Lawm a um em em. Mitin in tawngtaina le sum le paia thangpui ding an nih. Pawl phun dan ding ngaituo khum lova, sukhrat dan ding ngaituo pui a tha. Eini rawi hi India ram sung ti lo khawlai hmuna khawm in fellowship khawp ei la um nawh. Nawchizawr hai le Siekhawntuhai hnung hnawt inlau a um ngei!

Indawnna: An leh ieng chen am ei thaw ding ana? Dawnna: Thi chenin Lalpa Grep huonah sin ei thaw ding anih. Indawnna:An leh, A nauhai hi tuhai am anna? Dawnna: A upa lem pa hi lungril inthlakthleng nachang hre mi (transform) mi piengthar ani leiin, a pa thu a zawma, a nuom lei ni lovin kova a um leiin grep huona sin a thaw a nih.

Chuleiin, ama hi chu Siekhawntu hai le Nawchizawrhai hnung a hnawt ring aum nawh. Chuong ang hnam le kohranhai mizie an entir a nih. A pahnina pa ruok hi chu, misuol, lungril inthlakthleng nuom lo, thabo le mi zawm thaw tak Bible in ‘suok suol le zawmthawpa’ a ti hai ang kha a nih. Thu a tiema chu a thaw nawh. Tawngbauin an tlan zo vawng. Chuleiin, siekhawntu le nawchizawrhai hnung a hnawt a nih.

Bible in “Lalpa Pathiena nei hnam hai chu an ham a tha’ a ti ang bawkin Lalpa Pathiena neia insal sia, a thu zawm naw tuhai chu an vangduoi ding a nih. Mi depde, titaklo, ring umlo, le mihlem hmanghai thlatu a nih. Chuleiin, hi pa thlahai hin mi inhnuoi lemhai hnung an hnawt a nih. I hnam in mi hnung a hnawt ta chun, Pathien thutak I zamsan tah tina a nih. Chuchu hnam le kohran ta dinga thil tium tak a nih.

Unau, Lalpa Grep huona sinthaw dingin hung ve ta la. Lalpa’n hmangaina rawlin a ko zing che. Amen!

The Path to Peace with God

Rev.Dr.Billy Graham



The Bible says “We have peace with God through our Lord Jesus Christ.” —Romans 5:1 (NIV)








Our Attempts to Reach God

The Bible says …


No bridge reaches God … except one.



The Bible says …
“For there is one God and one mediator between God and men, the man Jesus Christ.” —1 Timothy 2:5 (NIV)

“For Christ died for sins once for all, the righteous for the unrighteous, to bring you to God.”—1 Peter 3:18 (NIV)





The Bible says …



Where are you?

Will you receive Jesus Christ right now?

Here is how you can receive Christ:
1. Admit your need (I am a sinner).
(Receive Him as Lord and Savior.)

How to Pray:

Dear Lord Jesus, I know that I am a sinner and need Your forgiveness. I believe that You died for my sins.I want to turn from my sins. I now invite You to come into my heart and life. I want to trust and follow You as Lord and Savior. In Jesus’ name. Amen.

God’s Assurance: His Word
If you prayed this prayer, The Bible says …

“Everyone who calls on the name of the Lord will be saved. ” —Romans 10:13 (NIV)





1. Read your Bible everyday to know Christ better.
2. Talk to God in prayer every day.
3. Tell others about Christ.